Държавен вестник, бр. 77, 2013 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  77
правоотношения с Академията се извършват 
при условията и по реда на Кодекса на труда.
Чл. 78. (1) За провеждане на професио­
нално практическо обучение се назначават 
инструктори.
(2) На длъжност „инструктор“ и „старши 
инструктор“ се назначават военнослужещи 
при условията и по реда на Правилника за 
прилагане на Закона за отбраната и въоръ­
жените сили на Република България. 
(3) Назначаването на длъжност „инструк­
тор“ и „старши инструктор“ се извършва от 
министъра на отбраната по предложение на 
началника на Академията.
(4) Длъжностите за „инструктор“ и „старши 
инструктор“ не могат да бъдат повече от 5 на 
сто от академичния състав на Академията.
Г л а в а  ч е т в ъ р т а
ОБУЧАЕМИ
Чл. 79. Обучаеми в Академията са слу­
шателите, студентите, докторантите и спе­
циализантите.
Чл. 80. (1) Офицерите, обучаващи се в 
Академията за придобиване на образовател­
но-квалификационна степен „магистър“ по 
специалности от професионално направление 
„Военно дело“, са слушатели.
(2) Обучаващите се за придобиване на обра­
зователно-квалификационни степени по други 
професионални направления са студенти.
(3) Слушателите имат статут на студенти 
по Закона за висшето образование.
(4) Статутът на студент в Академията се 
придобива при зачисляване и се прекратя­
ва при отчисляване или отстраняване при 
условия и по ред, определени в Закона за 
висшето образование, в този правилник и в 
правилниците на Академията.
Чл. 81. (1) Докторанти са лицата, които 
притежават образователно-квалификационна 
степен „магистър“ и се подготвят за придо­
биване на образователната и научна степен 
„доктор“.
(2) Статутът на докторант се придобива 
при зачисляване и се прекратява при отчис­
ляване и отстраняване при условия и по ред, 
определени в Закона за висшето образование, 
Закона за развитие на академичния състав 
в Република България и в правилника за 
неговото прилагане, този правилник и пра­
вилниците на Академията.
(3) Приемането в редовна, задочна и дис­
танционна форма на обучение за придобиване 
на образователната и научна степен „доктор“ 
се извършва чрез конкурс.
(4) Конкурсите по ал. 3 се обявяват със 
заповед на министъра на отбраната по предло­
жение на Академичния съвет на Академията.
(5) Обявата за конкурсите се обнародва в 
„Държавен вестник“ и на интернет страни­
ците на Министерството на отбраната и на 
Академията.
Чл. 82. Специализант е този, който пови­
шава квалификацията си по специализиран 
учебен план, без да придобива по-висока 
образователна степен или нова специалност.
Чл. 83. Условията и редът за приемане на 
слушатели, студенти, докторанти и специ­
ализанти се определят с актове, издадени от 
министъра на отбраната.
Чл. 84. (1) Слушателите и докторантите, 
приети в рамките на броя, утвърден от Ми­
нистерския съвет, се обявяват (зачисляват) 
за обучение със заповед на министъра на 
отбраната.
(2) Студентите, приети за обучение в Ака­
демията, се обявяват и зачисляват със заповед 
на началника на Академията, с изключение на 
военнослужещите, които се обявяват и зачи­
сляват със заповед на министъра на отбраната. 
Чл. 85. (1) При облекчени условия се при­
емат кандидат-студенти, успешно издържали 
конкурсните изпити, както следва:
1. класираните с еднакъв бал, когато този 
бал определя последното за приемане място 
в класирането; 
2. лица с трайни увреждания и намалена 
работоспособност 70 и над 70 на сто;
3. близнаци, кандидатствали едновременно 
в едно и също професионално направление в 
Академията и единият от тях е приет;
4. военноинвалиди;
5. кръгли сираци; 
6. майки с три и повече деца.
(2) Основанията за приемане при облек­
чени условия по ал. 1, т. 2 – 6 включително, 
се доказват с документ.
(3) Кандидат-студентите от ал. 1, т. 2 – 6 
включително, се класират след последния 
приет в желаната от тях специалност и фор­
ма на обучение и се приемат независимо от 
състезателния им бал.
Чл. 86. Обучението на докторанти се из­
вършва при условия и по ред, определени с 
правилник, приет от Академичния съвет.
Чл. 87. (1) Специализантите от Министер­
ството на отбраната, структурите на пряко 
подчинение на министъра на отбраната и 
Българската армия и от държавната и местната 
администрация и местното самоуправление се 
зачисляват в курсове за следдипломна квали­
фикация при условия и по ред, определени с 
наредба и заповеди на министъра на отбраната.
(2) Началникът на Академията може да 
зачисли военнослужещи и цивилни служители 
от Академията като специализанти при нали­
чие на незаети места, ако след зачисляване 
в курс в Академията по ал. 1 не се попълни 
броят обучаеми, предвиден в регистъра на 
курсовете, обявен със заповед на министъра 
на отбраната.
Чл. 88. (1) Академията извършва обучение 
на студенти и докторанти срещу заплащане 
при условията на чл. 21, ал. 2 – 6 включително, 
от Закона за висшето образование.